Երեկոյի մասնակիցներին ուղղված իր ողջույնի խոսքում Շվեյցարիայում ՀՀ դեսպանության դեսպանորդ Հասմիկ Տոլմաջյանը նշեց, որ 25 տարի առաջ՝ 1992թ. մարտի 2-ին, ՄԱԿ կենտրոնակայանում Հայոց եռագույնի բարձրացումը խորհրդանշում էր երեքհազարամյա պատմություն ունեցող հայ ժողովրդի նորանկախ Հանրապետության լիարժեք վերաինտեգրումն ազգերի մեծ ընտանիքին: Այն նշանավորում էր նաև Հայաստանի հանձնառությունը՝ իր մասնակցությունը բերելու համընդհանուր արժեքների վրա հիմնված համերաշխ և խաղաղ ապագա կերտելու միջազգային հանրության ջանքերին: